ikigai  
Şəklin tərcüməsi: Passion (*azərb.* **Tutqu**‎), Mission (*azərb.* **Missiya**‎), Vocation (*azərb.* **Bacarıq**‎), Profession (*azərb.* **Peşə**‎), what you LOVE (*azərb.* **Nəyi SEVİRsən**‎), what the World NEEDS (*azərb.* **Dünyanın nəyə EHTİYACI var**‎), what you can be PAID for (*azərb.* **Nədən QAZANC əldə edə bilərsən**‎), what you are GOOD at (*azərb.* **Nəyi YAXŞI bacarırsan**‎)
**İkiqai** və ya **İkiqay** (生き甲斐, *azərb.* "Həyatın mənası"‎) həyatın məna və sevincini təsvir edən yaponca bir anlayışdır. Sərbsət tərcümə etsək *ikiqai* "yaşamağadəyər olan bir şey/səbəb"-i təsvir edir. Bu anlayış yaponca "*iki*" (*azərb.* "həyat/yaşam"‎) və "*qai*" (*azərb.* "məna/dəyər/səbəb"‎) sözlərindən təşkil olunub.

Yaponca *ikiqai* müxtəlif kontekstlərdə də istifadə olunur; bu söz böyük məqsəd və uğurları təsvir etdiyi kimi, eləcə də gündəlik həyatdakı kiçik şeyləri təsvir etdir. Bu termin Yaponiyada o qədər geniş yayılmışdır ki, insanlar ondan əsas xüsusi mənasına diqqət etmədən hər gün təsadüfü istifadə edirlər. Ən əsası odur ki, *ikiqai* üçün iş həyatında müvəffəqiyyətli olmaq elə də vacib deyil. Bu mənada, o həyatın cürbəcür sahələrinə nüfuz etmiş demokratik bir ifadədir. Aydındır ki, *ikiqai* uğura apara bilər, ancaq uğur *ikiqai* üçün əsas şərt deyil. O hər kəs üçün açıqdır.

*İkiqai*-nin beş sütunu bunlardır:

1. Kiçik başlamaq

2. Əldən verməyi öyrənmək

3. Hamoniyalı və davamlı yaşamaq

4. Kiçik şeylərdə xoşbəxtlik tapmaq

5. Hazırkı yerdə və anda olmaq

İfadənin inkişafı və mənası
---------------------------

Zaman keçdikcə *ikiqai* ifadəsi bir neçə dəfə mənasını dəyişmişdir. Bu ifadəyə Taiheiki eposunda hələ 14-cü əsrdə rast gəlinir ki, sonralar Natsume Sōseki-nin *Kōjin* hekayəsində istifadə edilmişdir və İkinci Dünya müharibəsinə kimi *Şiniqai*-ə (死にがい, *azərb.* "ölməyədəyər olan bir şey/səbəb"‎) sinonim olaraq işlədilmiş və əsasən imperator və xalqla bağlı olmuşdur. 1960-ların ortalarından Yaponyada yaşam standartlarının iqtisadiyyatın inkişafı ilə yaxşılaşması nəticəsində kitablarda və jurnallarda bu günə kimi davam edən "*İkiqai* partlaması" meydana gəldi.

*İkiqai*-nin iki fərqli mənası ola bilər ki, bu fərqliliklərə Yapon ədəbiyyatında da rast gəlinə bilər. Bir tərəfdən, o həyatı yaşamğa dəyərli edən xüsusi maraq obyektləri, fəaliyyətlər və ya xüsusi vəziyyətlərdir (生き甲斐対象, *ikiqai taishō*); *ikiqai*nin bu mənası ilə əlaqəli aşağıdakı vizual nümunələrli göstərmək olar

* Təbiət – BağTəbiət – Bağ
* Ailə – UşaqlarAilə – Uşaqlar
* İncəsənət – Rəssamlıqİncəsənət – Rəssamlıq
* Yer kürəsi – SəyahətYer kürəsi – Səyahət
* Sevimli idman – GateballSevimli idman – Gateball
* Musiqi – bir alətdə ifa etməkMusiqi – bir alətdə ifa etmək
* Partnerlik – DoğmalıqPartnerlik – Doğmalıq

Başqa tərəfdən, *ikiqai* həyatdan zövq aldığımız bu hala çatma hissi mənasını da verir (生き甲斐感, *ikiqai kan*). Bu mənada, Qərb baxış bucağından, o subyektiv rifah hissinə uyğun gəlir ki, bu da həyatın mənası duyğusunu ("Tale") əhatə edir və "həyatda olma sevincini" özündə cəmləşdirir.

İstinadlar
----------

1. ↑  Héctor García, Francesc Miralles『Ikigai: The Japanese Secret to a Long and Happy Life』Penguin (*azərb.* "Yaponların Uzun və Xoşbəxt Həyat üçün Sirri"‎), 2017 Google Kitabı
2. ↑  *Mogi, Ken.* The little book of Ikigai. Great Britain: Quercus Editions Ltd. 2017. 5, 6. ISBN 9781787470279.
3. 1 2  Gordon Mathews: *What Makes Life Worth Living? How Japanese and Americans Make Sense of Their Worlds*, Kapitel 1, S. 12–26
4. ↑  Christopher Peterson: *The Good Life. Positive psychology and what makes life worth living*, Psychology Today